***Referat fra styremøte i Østlandet vektløfterregion***

Møtenummer: 6/2019

Dato: 02.11.2019

Kl: 10.00-16.30

Sted: Elgefaret 63, 1362 Hosle, (hos Asta R. Fjærli)

Tilstede: Celine Mariell Bertheussen, Asta Rønning Fjærli og Nicolai Roness. I tillegg var regionstrener Egon Vee-Haugen tilstede.

**Sakliste**

 **Vedtakssaker:**

**01 Godkjenning av protokoll fra forrige møte**

Godkjent

**02 Økonomisk oversikt**

Se mail sendt den 25.10.2019.
Status er god. Vi tok en kjapp gjennomgang med utganspunkt i mailen som ble sendt om dette. Vi beholder regionstrenerhonorar for klubbesøk. Honorering er vedtatt via mail.

**03 Status siden sist**

-Hva har du gjort siden sist møte?

-Er det noe som har hindret deg fra å utføre det du hadde planlagt?

Dette punktet ble erstattet med treningssamlingplanlegging med Zygmunt Smalcerz i samarbeid med klubber og region.
Gjøvik AK har takket nei til å holde samling, den er flyttet til Elverum AK.
Etter EAK går turen for Smalcerz til Oslo hvor han vil bli innlosjert på et leilighetshotell med ukespass på offentlig transport. Dersom Spydeberg ønsker kan de få egen tid med Smalcerz på fredag. Nicolai har ikke hørt tilbake fra de andre klubbene om ønsket tid enda. LAK har uttalt at de ikke kan garantere oppmøte, og har således delvis takket nei til samling, men ønsker å komme hvis medlemmene kan. Mer detaljert opplegg kommer.

Egon og Celine kartla resten av 2019 og planla 2020 mtp regionstrenerordningen.

 **04 Handlingsplan 2019-2020**

 Vi har lagt grunnlag for ny handlingsplan for 2020, redigerbart via nett.

 Ferdigstilles ila desember.

 Vi vurderte handlingsplanen for 2019. God gjennomføringsevne.

**05 Stevner 2019/2020**

God gjennomføringsevne her også. Vurderingen er god. Vi har pratet om at regionstyret skal så langt det er mulig etterstrebe å sitte i sekretariatet under RM og ØM. Mer en oppfordring enn føring.

**07 Regionstrenerordningen**

 Samling OT 09-10 november

 Er det noe vi kan gjenta årlig?

Regionstrenerordningen fungerer meget godt. Det legger et godt grunnlag for aktivitet i regionen. Vi ønsker å ivareta våre regionstrenere. Se pkt 2 om økonomi.

**08 Utdanningsansvarlig**

 Dommerkurs 09-10 november

 3 kurs i år – hva med neste år?

Vi skal ha to dommerkurs neste år, et i Spydeberg til våren og i Oslo på høsten. Eirik Mølmshaug er kursholder for begge.

**10 Budsjett 2019**

Vi har ikke fått gått gjennom budsjettet for i år. En gjennomgang vil skje over nett.

**11 Strategi**
Strategien er i utforming og nærmer seg sluttføring, men Nicolai ønsker innspill og har sendt mail til styret om dette.

**12 Budsjett og handlingsplan 2020**
Vi har gjort en vurdering om nødvendigheten av å gå med så kraftige overskudd i budsjettet. Regionen har bygd seg opp en solid økonomisk base gjennom mange år med lavt forbruk. Budsjett for 2020 vil bli fremlagt.

**13 Eventuelt / postkasse**

Denne posten ble inkludert i pkt 3.

 **Orienteringssaker**:

I innkallingen står det at man skal melde fravær enten på styrechat eller mail.

For å få god oversikt og mulighet til å ettergå informasjonen ber jeg om at dette følges.

Celine erklærte seg inhabil når det kom til behandling av regionstrenerordning og økonomi.

*Oslo/Gjøvik 03/04.11.2019*

*Nicolai Roness*

*Leder*